CELEX: 22005D0956
Language: lv
Date: 2005-12-19 00:00:00
Title: 2005/956/EK: Apvienotās lauksaimniecības komitejas Lēmums Nr. 4/2005 ( 2005. gada 19. decembris ) par 9. pielikuma 1. papildinājuma grozījumu Eiropas Kopienas un Šveices Konfederācijas Nolīgumā par tirdzniecību ar lauksaimniecības produktiem

29.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 346/44
            
         
      APVIENOTĀS LAUKSAIMNIECĪBAS KOMITEJAS LĒMUMS Nr. 4/2005
   (2005. gada 19. decembris)
   par 9. pielikuma 1. papildinājuma grozījumu Eiropas Kopienas un Šveices Konfederācijas Nolīgumā par tirdzniecību ar lauksaimniecības produktiem
   (2005/956/EK)
   APVIENOTĀ LAUKSAIMNIECĪBAS KOMITEJA,
   ņemot vērā Eiropas Kopienas un Šveices Konfederācijas Nolīgumu par tirdzniecību ar lauksaimniecības produktiem, un jo īpaši tā 11. pantu,
   tā kā:
   
               (1)
            
            
               Eiropas Kopienas un Šveices Konfederācijas Nolīgums par tirdzniecību ar lauksaimniecības produktiem (turpmāk tekstā “Nolīgums”) stājās spēkā 2002. gada 1. jūnijā.
            
         
               (2)
            
            
               Nolīguma 9. pielikuma mērķis ir veicināt tādu Kopienas un Šveices lauksaimniecības produktu un pārtikas preču tirdzniecību, kas iegūtas bioloģiskajā lauksaimniecībā.
            
         
               (3)
            
            
               Saskaņā ar Nolīguma 9. pielikuma 8. panta 2. punktu darba grupa caurskata laika gaitā izdarītās izmaiņas pušu iekšējos normatīvajos aktos un jo īpaši izstrādā priekšlikumus, kurus tā iesniedz Apvienotajā lauksaimniecības komitejā, lai pielāgotu un atjauninātu minētā pielikuma papildinājumus.
            
         
               (4)
            
            
               Nolīguma 9. pielikuma 1. papildinājums attiecas uz reglamentējošajiem noteikumiem, ko piemēro tādu Kopienas un Šveices lauksaimniecības produktu un pārtikas preču tirdzniecībā, kas iegūtas bioloģiskajā lauksaimniecībā.
            
         
               (5)
            
            
               Jāpielāgo Nolīguma 9. pielikuma 1. papildinājums, lai ņemtu vērā laika gaitā izdarītās izmaiņas reglamentējošajos noteikumos Kopienā un Šveicē,
            
         IR NOLĒMUSI ŠĀDI.
   1. pants
   Eiropas Kopienas un Šveices Konfederācijas Nolīguma par tirdzniecību ar lauksaimniecības produktiem 9. pielikuma 1. papildinājumu aizstāj ar šim lēmumam pievienoto tekstu.
   2. pants
   Šis lēmums stājas spēkā 2006. gada 1. janvārī.
   
      Briselē, 2005. gada 19. decembrī
      
         
            Apvienotās lauksaimniecības komitejas vārdā —
         
         
            Eiropas Kopienas delgācijas vadītājs
         
         Aldo LONGO
         
         
            Šveices delegācijas vadītājs
         
         Christian HÄBERLI
         
         
            Apvienotās lauksaimniecības komitejas sekretārs
         
         Remigi WINZAP
         
      
   
   
      PIELIKUMS
      
         
            “1. PAPILDINĀJUMS
            Eiropas Kopienā piemērojamie reglamentējošie noteikumi
            Padomes 1991. gada 24. jūnija Regula (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (OV L 198, 22.7.1991., 1. lpp.), kurā jaunākie grozījumi izdarīti ar Komisijas 2004. gada 27. decembra Regulu (EK) Nr. 2254/2004 (OV L 385, 29.12.2004., 20. lpp.).
            Komisijas 1992. gada 14. janvāra Regula (EEK) Nr. 94/92, ar ko nosaka sīki izstrādātas normas režīma noteikšanai importam no trešām valstīm, kuras noteiktas Regulā (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (OV L 11, 17.1.1992., 14. lpp.), kurā jaunākie grozījumi izdarīti ar Regulu (EK) Nr. 746/2004 (OV L 122, 26.4.2004., 10. lpp.).
            Komisijas 1993. gada 29. janvāra Regula (EEK) Nr. 207/93, ar ko nosaka VI pielikuma saturu Regulā (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem un ar ko paredz sīki izstrādātus 5. panta 4. punkta īstenošanas noteikumus (OV L 25, 2.2.1993., 5. lpp.), kurā jaunākie grozījumi izdarīti ar Regulu (EK) Nr. 2020/2000 (OV L 241, 26.9.2000., 39. lpp.).
            Komisijas 2001. gada 7. septembra Regula (EK) Nr. 1788/2001, ar ko paredz sīki izstrādātus noteikumus, lai īstenotu noteikumus par pārbaudes sertifikātu importam no trešām valstīm saskaņā ar 11. pantu Padomes Regulā (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (OV L 243, 13.9.2001., 3. lpp.), kurā jaunākie grozījumi izdarīti ar Regulu (EK) Nr. 746/2004 (OV L 122, 26.4.2004., 10. lpp.).
            Komisijas 2003. gada 5. februāra Regula (EK) Nr. 223/2003, ar ko nosaka marķēšanas prasības saistībā ar bioloģiskās ražošanas metodi barībai, barības maisījumiem un barības sastāvdaļām un ar ko groza Padomes Regulu (EEK) Nr. 2092/91 (OV L 31, 6.2.2003., 3. lpp.).
            Komisijas 2003. gada 14. augusta Regula (EK) Nr. 1452/2003, ar ko saglabā Padomes Regulas (EEK) Nr. 2092/91 6. panta 3. punkta a) apakšpunktā paredzēto atkāpi attiecībā uz dažu sugu sēklām un veģetatīvās pavairošanas materiālu un ar ko paredz procedūras noteikumus un kritērijus attiecībā uz minēto atkāpi (OV L 206, 15.8.2003., 17. lpp.).
            Šveicē piemērojamie noteikumi
            Rīkojums (1997. gada 22. septembris) par bioloģisko lauksaimniecību, un tajā saražoto lauksaimniecības produktu un pārtikas preču marķēšanu (Rīkojums par bioloģisku lauksaimniecību), kurā jaunākie grozījumi izdarīti 2004. gada 10. novembrī (RO 2004 4891).
            Federālā ekonomikas departamenta (Département fédéral de l’économie) 1997. gada 22. septembra Rīkojums par bioloģisko lauksaimniecību, kurā jaunākie grozījumi izdarīti 2004. gada 10. novembrī (RO 2004 4895).
            Izslēgšana no līdzvērtības sistēmas
            Šveices produkti, kuru sastāvdaļas iegūtas, kamēr to ražotājs ir pārejas posmā uz bioloģisku lauksaimniecību.
            Kazkopības produkti no Šveices, ja dzīvniekiem piemēro 39.d pantu Rīkojumā 910.18 par bioloģisko lauksaimniecību, un tajā saražoto lauksaimniecības produktu un pārtikas preču marķēšanu.”